《菊屏秋色》
明代·柯潜

薄寒著人秋欲老，粲粲篱花颜色好。露香霜艳散围屏，不肯凋零随百草。

锦袍人是地行仙，林下相依晚节坚。好怀都付一樽酒，醉和陶诗三百篇。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。